**Η ΒΡΕΤΑΝΙΚΗ ΚΟΙΝΟΤΗΤΑ ΤΙΜΗΣΕ**

**ΧΘΕΣ ΤΗΝ ΗΜΕΡΑ ΜΝΗΜΗΣ**

Η Βρετανική Κοινότητα της Κεφαλλονιάς τίμησε χθες, 11 Νοεμβρίου, την Ημέρα Μνήμης των πεσόντων στους πολέμους, με την ευκαιρία της επετείου λήξης του Πρώτου Παγκόσμιου Πόλεμου.

Η σεμνή εκδήλωση έγινε στο Βρετανικό Κοιμητήριο του Αργοστολίου, στο Δράπανο, παρουσία πλήθους Βρετανών συμπολιτών μας, ελαχίστων Ελλήνων (μετρημένοι στα δάκτυλα του ενός χεριού) και με τη βροντερή απουσία έστω και ενός εκπροσώπου κάποιας ελληνικής αρχής.

Κύριο χαρακτηριστικό της εκδήλωσης είναι η παπαρούνα που προσφέρεται επειδή το κόκκινο χρώμα των πετάλων της συμβολίζει το αίμα που χύθηκε στους πολέμους και το μαύρο στο κέντρο το πένθος.

* Στις φωτογραφίες στιγμιότυπα από την εκδήλωση.